PATVIRTINTA

Kauno miesto savivaldybės tarybos

2022 m. vasario 22 d.

sprendimu Nr. T-74

**KAUNO MIESTO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2021 METŲ ATASKAITA**

2021 metais iš Kauno miesto savivaldybės visuomenės sveikatos rėmimo specialiosios programos lėšų buvo vykdomos dvi priemonės: visuomenės psichikos sveikatos stiprinimo ir sutrikimų profilaktikos srityje buvo įgyvendinamas Kauno miesto savižudybių prevencijos modelio priemonių planas, sveikos mitybos ir fizinio aktyvumo skatinimo srityje buvo įgyvendinamos projekto „Judėk sveikai“ veiklos.

2021 m., įgyvendinant Kauno miesto savižudybių prevencijos modelio priemonių planą, buvo įvykdytos šios veiklos:

Penkiuose Kauno miesto psichikos sveikatos centruose teiktos atvejo vadybos paslaugos – turėta 1490 atvejų per metus (iš viso suteikta 2538 atvejo vadybininko konsultacijos).

Teikta anoniminė psichologinė pagalba darbo dienomis, savaitgaliais ir švenčių dienomis – iš viso 1590 konsultacijų per metus.

Teikta psichologinė pagalba penkiose atvirose psichologinėse grupėse, kurios vyko penkiuose psichikos sveikatos centruose. Per metus įvyko 193 grupiniai užsiėmimai, kuriuose dalyvavo – 34 suaugę asmenys ir 19 paauglių (jaunimo atstovų).

Teikta anoniminė emocinė (psichologinė) pagalba nuotoliniu būdu nuo 17 iki 24 val. kiekvieną dieną. Tarp anonimines konsultacijas gavusių asmenų 187 atvejis nurodė, kad yra iš Kauno miesto.

Organizuotos uždaros savitarpio pagalbos grupės atskirai moterims ir vyrams. Iš viso organizuotos 4 grupės – 2 moterų ir 2 vyrų, po 10 užsiėmimų. Iš viso dalyvavo 19 moterų ir 20 vyrų.

Organizuoti 8 savižudybių prevencijos mokymai: „Savižudybės rizikos ženklų atpažinimas, vertinimas ir efektyvus reagavimas“, trukmė 4 ak. val. Mokymuose dalyvavo 191 dalyvis, iš kurių 125 asmenys, dirbantys sveikatos priežiūros įstaigose.

Organizuoti 8 savižudybių intervencijos mokymai tema „Stresas, psichologinis skausmas ir savižala“, trukmė 8 ak. val. Mokymuose dalyvavo 172 dalyviai, kurie dirba Kauno miesto ugdymo įstaigose ar kitose įstaigose, dirbančiose su jaunimu.

Organizuotos 7 supervizijos Kauno miesto specialistams, dirbantiems su savižudybių riziką patiriančiais asmenimis (dalyvavo atvejo vadybininkai, psichologai, socialiniai darbuotojai ir kiti asmens sveikatos priežiūros specialistai) – iš viso 96 specialistai.

Organizuotos 5 projekcijos (filmų peržiūros ir diskusijos, skirtos stiprinti psichinę sveikatą, vykdant savižudybių prevenciją), kurios skirtos Kauno miesto gyventojams. Į filmų peržiūras užsiregistravo ir galimybę peržiūrėti filmus turėjo 492 asmenys. Po kiekvieno filmo peržiūros vyko jo aptarimai su psichologu, juose dalyvavo 155 asmenys.

Per metus įgyvendintos savižudybių prevencijos viešinimo priemonės: sukurtas vaizdo klipas ir viešinimo informacijai reikalinga vizualinė priemonė; organizuotas 1 viešas renginys, skirtas Pasaulinei savižudybių dienai paminėti; atspausdinti informaciniai plakatai (500 vnt.) ir informaciniai lankstinukai apie pagalbos tiekėjus (2000 vnt.); Kauno miesto stotelėse buvo viešinama 20 informacinių plakatų; demonstruotas informacinis vaizdo įrašas (10 sekundžių) dviejuose LED ekranuose 4 savaites (parodytas 16840 kartų); pagaminti 2 lauko informaciniai tentai ir pakabinti išnuomotuose reklaminiuose plotuose, iš viso 6 Kauno mikrorajonuose; parengtas 1 pranešimas spaudai; publikuota 10 informacinių straipsnių, skirtų savižudybių prevencijos temai.

Kauno miesto savivaldybės remiamo projekto „Judėk sveikai“ 2021 m. įgyvendinimo rezultatai:

Per visus 2021 metus suorganizuota 1214 fizinio aktyvumo užsiėmimų, kurie vyko nuotoliniu ir kontaktiniu būdu. Iš jų 206 įvyko sausio–kovo mėn., 325 balandžio–birželio mėnesiais, 352 liepos – rugsėjo mėn. ir 331 vnt. spalio – gruodžio mėn.

Iš viso per 2021 metus fizinio aktyvumo veiklose sudalyvavo 24 879 asmenys. Projekto veiklose sudalyvavo 3603 nepasikartojantys 5–64 metų amžiaus asmenys ir 237 nepasikartojantys vyresni nei 65 m. amžiaus asmenys. Vidutiniškai vienas asmuo per metus sudalyvauja šešiose treniruotėse.

Fizinio aktyvumo veiklos ir jų laikas pritaikytos visoms Kauno miesto gyventojų amžių grupėms: jaunimui, senjorams, darbingo amžiaus žmonėms.

Nuo sausio 1 d., žiemos periodu, Kauno miesto gyventojai galėjo rinktis iš 26 treniruočių per savaitę: joga, funkcinės treniruotės, zumba, kineziterapija, vaikų treniruotė, kalanetika, senjorų funkcinė treniruotė ir kt. Kauno miesto gyventojai, vykstant treniruotėms nuotoliniu būdu, pavasarį galėjo rinktis iš 26 treniruočių per savaitę: joga, funkcinės treniruotės, zumba, kineziterapija, vaikų treniruotė, kalanetika, senjorų funkcinė treniruotė ir kt. Vasaros sezono (birželio–rugpjūčio mėn.) grafiką papildė vaikų treniruotės, cardio boxing treniruotė, bėgimo treniruotė bei šiaurietiškas ėjimas. Kauno miesto gyventojai, vasaros sezono metu galėjo rinktis vidutiniškai iš 33 treniruočių per savaitę: joga, funkcinės treniruotės, zumba, kineziterapija, vaikų treniruotė, kalanetika, senjorų funkcinė treniruotė ir kt., o rudens–žiemos sezono metu – vidutiniškai iš 25 treniruočių per savaitę, tačiau grafikas sezono metu pildosi naujomis veiklomis: vakarinė kineziterapija, pilateses ir kt.

2021 metų vasario–gegužės mėn. (sausį treniruotės nevyko dėl užsitęsusių viešųjų pirkimų procedūrų) visos treniruotės vyko nuotoliniu būdu dėl šalyje esančios nepalankios epidemiologinės situacijos. Birželio–rugpjūčio mėnesiais vasaros sezono treniruotės, vykdytos kontaktiniu būdu. Veiklos buvo organizuojamos ir vedamos viešose Kauno miesto vietose (Draugystės parkas, Kalniečių parkas, Santarvės parkas, Panemunės šilas ir kt.). Pietų pertraukos metu vykstanti kineziterapija organizuojama nuotoliniu būdu. Dėl lietingo oro, vasaros sezono metu atšauktos 47 treniruotės. Vasaros sezono uždarymui paminėti vyko ir orientavimosi žaidimas, kuriame sudalyvavo 40 komandų. Taip pat šiai progai paminėti pirmą kartą projekto „Judėk sveikai“ metu treniruotės vyko neįprastoje vietoje – vaizdingoje Kauno miesto centre esančioje BLC verslo centro terasoje ant stogo: iš viso terasoje vyko trys treniruotės (funkcinė, joga ir kalanetika). Taip pat bendradarbiaujant su VšĮ Kauno Panemunės socialinės globos namais, vykdyta senjorų funkcinė treniruotė jų patalpose. Rugsėjo mėnesį, prasidėjus rudens–žiemos sezonui, pirmas dvi mėnesio savaites treniruotės vykdytos nuotoliniu būdu, o nuo rugsėjo 13 d. fizinio aktyvumo veiklos pradėtos vykdyti kontaktiniu būdu įvairiose Kauno miesto vietose (Panemunės, Dainavos, Žaliakalnio ir kt. mikrorajonuose) su išankstine registracija ir galimybių pasais. Nuotoliniu būdu ir toliau vyksta kineziterapija pietų pertraukos metu, dėl didesnio ir patogesnio prieinamumo, laiko taupymo, taip pat vaikų treniruotės – dėl epidemiologinės situacijos, skirtingų mokyklų mokinių kontaktų mažinimo bei dėl sudėtingo viruso plitimo kontroliavimo. Rudens sezono metu projekto veiklos buvo įtrauktos ir į Kauno miesto savivaldybės organizuotą Judumo savaitės renginių programą (rugsėjo 16–22 dienomis), o Judumo savaitės finalinio renginio metu vyko dvi treniruotės: funkcinė ir vaikų gatvės šokiai.

Vasaros ir rudens sezonų metu pastebėtas dalyvių sumažėjimas, o jį galintys lemti veiksniai: vasaros atostogų metas, galimybių pasų reikalavimas, limituotas dalyvių skaičius pagal patalpų dydį (dėl epidemiologinės situacijos) bei šventinis laikotarpis.

**I SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| Eil. Nr. | Savivaldybės visuomenės sveikatos rėmimo specialiosios programos lėšų šaltiniai | Surinkta lėšų, tūkst. Eur |
| 1. | Savivaldybės biudžeto lėšos | 0,00 |
| 2. | Savivaldybės aplinkos apsaugos rėmimo specialiosios programos lėšos | 188,00 |
| 3.  | Savanoriškos fizinių ir juridinių asmenų įmokos | 0,00 |
| 4.  | Kitos lėšos | 0,00 |
| 5. | Lėšų likutis ataskaitinių biudžetinių metų pradžioje | 142,42 |
| **Iš viso** | **330,42** |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| Eil. Nr. | Programos / priemonės poveikio sritis | Vykdytų savivaldybės visuomenės sveikatos programų, priemonių skaičius | Skirta lėšų, tūkst. Eur | Panaudota lėšų, tūkst. Eur |
| 1. Savivaldybės kompleksinės programos |
|  |  |  |  |  |
| 2. Savivaldybės strateginio veiklos plano priemonės |
| 1. | Psichikos sveikatos stiprinimas (smurto, savižudybių prevencija, streso kontrolė ir kt.) | 1 | 158,50 | 144,19 |
| 2. | Fizinio aktyvumo skatinimas | 1 | 137,35 | 57,92 |
| 3. Bendruomenių vykdytų programų / priemonių rėmimas |
|  |  |  |  |  |
| 4. Kita |
|  |  |  |  |  |
|  |  | **Iš viso lėšų** | **295,85** | **202,11** |

\_\_\_\_\_\_\_\_\_\_\_\_\_\_\_\_\_\_\_\_\_\_\_